ننګرهار کې د افغانی سرې میاشتې ثابتو کلینیکونو ۱۴۳۱۸ وګړو ته روغتیایی خدمات وړاندې کړی دی. نن چهارشنبه چې د روان سپوږمیز کال د جمادی الثانی ۱۴مه نېټه ده، د افغانی سرې میاشتې ننګرهار نمایندګۍ اړوند ثابتو (جلال آباد مرکزی ثابت کلینیک، حصارک ثابت کلینیک او دره نور ثابت کلینیک) کلینیکونو د ۱۴۰۲ کال قوس میاشت کې ټولټال ۱۴۳۱۸ وګړو ته، چې له ډلې یې ۳۵۵۱ له پنځو کلنو کم عمره ماشومان دی، خدمات وړاندې کړی دی. له پورته یاد رقم عدد څخه ۴۶۲۴ او پی ډی ناروغان، ۷۳۳ ماشومانو او ښځینه وو ته واکسینونه تطبیق شوی، ۱۴۷ پانسمان تر سره شوی دی، ۱۵۲۸ د خوار ځواکۍ ماشومان معاینه شوی او ددې تر څنګ ۷۲۸۶ وګړو ته په یوازې او ډلییز ډول روغتیایی معلومات ور کړل شوی دی.